Kanadában nem illegális a fájlcsere
Egy kanadai szövetségi bíró szerdai döntése értelmében nem sérti a helyi szerzõi jogi törvényeket a zenefájlok online fájlcserélõ rendszereken történõ megosztása.
A szövetségi bíró szerdán egy olyan ügyben járt el, mely során a Kanadai Hanglemezkiadók  Szövetsége (CRIA) huszonkilenc, peer-to-peer fájlcserélõ hálózatokon keresztül véghezvitt szerzõi jogsértéssel vádolt felhasználó személyes adataihoz kívánt hozzáférni. Erre a technikai lépésre azért van szükség, hogy a szervezet hivatalosan peres eljárást kezdeményezhessen a felhasználók ellen.

Justice Konrad von Finckenstein bíró azonban megtagadta a felhasználók adatainak kiadását, mivel indoklása szerint a zenefájlok internetrõl történõ letöltése s a zenefájlok egy mások által is hozzáférhetõ könyvtárban való elhelyezése nem sérti a kanadai szerzõi jogi törvényeket, mivel a fájlcserélõk használói nem aktívan vesznek részt a zenék terjesztésébenm sehova sem töltik fel azokat, csupán mások számára biztosítanak hozzáférést ezekhez. A bíró szerint a CRIA nem tudta bizonyítani, hogy az adott felhasználók osztották meg a zenefájlokat, s azt sem, hogy a kérdéses zenei anyagok publikálása egyáltalán sértett-e szerzõi jogokat.

A CRIA jogi képviselõje von Finckenstein bíró határozata nyomán elmondta, nem értenek egyet a döntéssel, s várhatóan meg is fogják fellebbezni azt. A szervezet értelmezése szerint a kanadai törvények nem teszik lehetõvé, hogy az emberek több száz vagy több ezer zeneszámot tegyen  elérhetõvé több millió ismeretlen felhasználó számára. A lemezipari szervezet adatai szerint egyébként az internetes zenekalózkodás hatására az elmúlt öt évben 1,5 milliárdról 881 millió dollárra estek vissza a lemezkiadók éves eladásai.
fájlcsere zenefájl